RÅDETS BESLUTNING af 6. oktober 1998 om ændring af Kommissionens beslutning 97/80/EF om gennemførelsesbestemmelser til Rådets direktiv 96/16/EF om statistiske undersøgelser af mælk og mejeriprodukter (98/582/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/16/EF af 19. marts 1996 om statistiske undersøgelser af mælk og mejeriprodukter (1), særlig artikel 3, stk. 2, og artikel 6, stk. 1,

under henvisning til forslag fra Kommissionen, og

ud fra følgende betragtninger:

I Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (2), er der fastsat betingelser for smør, der er omfattet af den offentlige interventionsordning, samt for smør, der er omfattet af reglerne om støtte til privat oplagring; for at smør kan være omfattet af interventionsordningen, skal det være fremstillet direkte og udelukkende af pasteuriseret fløde; denne betingelse gælder ikke for smør i privat oplagring; for at være omfattet af en række foranstaltninger vedrørende støtte til afsætningen af smør på Fællesskabets marked, særlig den ordning, der er omhandlet i Kommissionens forordning (EF) nr. 2571/97 (3), skal smørret være fremstillet direkte og udelukkende af pasteuriseret fløde;

i betragtning af de store mængder smør, der udbetales fællesskabsstøtte til i forhold til den samlede produktion, er det påkrævet, at der etableres et statistisk grundlag, som giver mulighed for at følge de forskellige smørtyper og tage hensyn til de nævnte forskellige regler;

for at sikre en forsvarlig forvaltning af den fælles landbrugspolitik, herunder især smørmarkedet, skal Kommissionen kunne råde over nøjagtige data, således at den kan få et pålideligt billede af den nøjagtige udvikling inden for forskellige smørtyper og andre mejeriprodukter af gult fedtstof;

i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (4) er de forskellige smørtyper allerede til handelsformål opdelt efter koder i den kombinerede nomenklatur; i overensstemmelse hermed bør samme opdeling af smørtyperne følges i forbindelse med indsamling af statistiske oplysninger i denne sektor; Kommissionens beslutning 97/80/EF af 18. december 1996 om gennemførelsesbestemmelser til Rådets direktiv 96/16/EF om statistiske undersøgelser af mælk og mejeriprodukter (5) bør derfor ændres;

for visse typer smør og andre mejeriprodukter af gult fedtstof er det imidlertid på dette trin tilstrækkeligt, at indsamling og fremsendelse af data er frivillig;

Den Stående Landbrugsstatistiske Komité har ikke afgivet udtalelse inden for den af formanden fastsatte frist; de i denne beslutning fastsatte foranstaltninger skal derfor i henhold til artikel 7 i direktiv 96/16/EF vedtages af Rådet -

VEDTAGET FØLGENDE BESLUTNING:

Artikel 1

Bilag I og II til Kommissionens beslutning 97/80/EF ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Luxembourg, den 6. oktober 1998.

På Rådets vegne

M. BARTENSTEIN

Formand

(1) EFT L 78 af 28. 3. 1996, s. 27.

(2) EFT L 148 af 28. 6. 1968, s. 13. Forordningen er senest ændret ved forordning (EF) nr. 1587/96 (EFT L 206 af 16. 8. 1996, s. 21).

(3) EFT L 350 af 20. 12. 1997, s. 3. Forordningen er ændret ved forordning (EF) nr. 1061/98 (EFT L 152 af 26. 5. 1998, s. 3).

(4) EFT L 256 af 7. 9. 1987, s. 1. Forordningen er senest ændret ved forordning (EF) nr. 1084/98 (EFT L 151 af 21. 5. 1998, s. 1).

(5) EFT L 24 af 25. 1. 1997, s. 26.

BILAG

I bilag I til Kommissionens beslutning 97/80/EF foretages følgende ændringer:

1) Kode 23 i fortegnelsen over mejeriprodukter affattes således:

>TABELPOSITION>

2) Følgende fodnote indsættes efter listen over mejeriprodukter:

»(*) Indsamling og fremsendelse af data frivillig.«

3) Afsnittet »SMØR (23)« i de forklarende bemærkninger affattes således:

»SMØR (23)

Smør i alt og andre mejeriprodukter af gult fedtstof (23): omfatter smør, traditionelt smør, rekombineret smør, vallesmør, afsmeltet smørfedt og smørolie samt andre mejeriprodukter af gult fedtstof, udtrykt i smørækvivalenter med et mælkefedtindhold på 82 vægtprocent.

- Tabel A: Danmark: omfatter kun smør (231).

- Tabel B: position 231 (smør), 2311 (traditionelt smør), 2312 (rekombineret smør), 2313 (vallesmør), 232 (afsmeltet smørfedt og smørolie), 233 (andre mejeriprodukter af gult fedtstof), 2331 (letsmør), 2332 (andre produkter) anføres i faktisk vægt. Kun position 23 anføres i smørækvivalenter.

Smør (231): et produkt med et mælkefedtindhold på mindst 80 % og under 90 %, et vandindhold på højst 16 % og et indhold af fedtfrie mælketørstoffer på højst 2 %.

- Omfatter også smør, der indeholder små mængder krydderurter, krydderier, aromastoffer osv., forudsat at varen bevarer karakteren af at være smør.

Traditionelt smør (2311): et produkt, der fremstilles direkte og udelukkende af pasteuriseret fløde, har et mælkefedtindhold på mindst 80 % og 90 %, et vandindhold på højst 16 % og et indhold af fedtfrie mælketørstoffer på højst 2 %.

Rekombineret smør (2312): et produkt, der fremstilles af smørolie, fedtfrit mælketørstof og vand, har et mælkefedtindhold på mindst 80 % og under 90 %, et vandindhold på højst 16 % og et indhold af fedtfrie mælketørstoffer på højst 2 %.

Vallesmør (2313): et produkt, der fremstilles af vallefløde eller af en blanding af vallefløde og fløde, har et mælkefedtindhold på mindst 80 % og under 90 %, et vandindhold på højst 16 % og et indhold af fedtfrie mælketørstoffer på højst 2 %.

Position 2311, 2312 og 2313 omfatter også smør, der indeholder små mængder krydderurter, krydderier, aromastoffer osv., forudsat at varen bevarer karakteren af at være smør.

Afsmeltet smørfedt og smørolie (232):

Afsmeltet smørfedt: afsmeltet smørfedt har et mælkefedtindhold på over 85 vægtprocent. Betegnelsen omfatter foruden egentlig afsmeltet smørfedt ofte en række andre lignende vandfrie smørtyper, der almindeligvis benævnes »dehydreret smør«, »vandfrit smør«, »smørolie«, »mælkefedt« (mælkefedtstof) og »smørkoncentrat«.

Smørolie: et produkt, der fremstilles ved at ekstrahere vand og fedtfrit tørstof fra mælk, fløde eller smør, har et mælkefedtindhold på mindst 99,3 % af den samlede vægt og et vandindhold på højst 0,5 % af den samlede vægt.

- Omfatter også »ghee«.

- Betegnelsen »smørolie« vedrører kun direkte produktion på basis af fløde for at undgå dobbelttællinger.

Andre mejeriprodukter af gult fedtstof (233):

Letsmør (2331): et smørlignende produkt med et mælkefedtindhold på under 80 vægtprocent (eksklusive andre fedtstoffer) (varebetegnelser ifølge punkt A i bilaget til forordning (EF) nr. 2991/94 (1): smør 60, smør 40 og smørbart mælkefedtprodukt).

Andre produkter (2332): især blandingsprodukter af vegetabilsk og/eller animalsk oprindelse: produkter, der har form af en fast plastisk emulsion i det væsentlige af typen vand-i-olie, der hidrører fra faste og/eller flydende vegetabilske og/eller animalske fedtstoffer, der er egnet til konsum, og hvis indhold af mælkefedt er mellem 10 og 80 % af det samlede fedtindhold (varebetegnelser ifølge punkt C i bilaget til forordning (EF) nr. 2991/94: blandingsprodukt, blandingsprodukt 60, blandingsprodukt 40 og smørbart blandingsprodukt).

Tabel B: såfremt letsmør (2331) og/eller »andre produkter« (2332) fremstilles af smør, der er fremstillet på samme mejeri, og smørtypen ikke kan fastlægges (2311, 2312 eller 2313) anvendes dataene fra position 23, og den pågældende smørmængde anføres.

(1) EFT L 316 af 9. 12. 1994, s. 2.«

I bilag II til Kommissionens beslutning 97/80/EF foretages følgende ændringer:

1) i tabel B »ANVENDELSE« affattes kode 23 »Smør og andre mejeriprodukter af gult fedtstof« således:

>TABELPOSITION>

2) Følgende fodnote indsættes efter tabel B:

»(*) Indsamling og fremsendelse af data frivillig.«